അക്ഷയ് കുമാർ നായകനാകുന്ന റസ്റ്റമിന്റെ ട്രെയിലർ പുറത്തുവിട്ടു . നേവി ഓഫീസറായ കമാൻഡന്റ് റസ്റ്റം പവ്രിയായിട്ടാണ് അക്ഷയ് കുമാർ ചിത്രത്തിൽ അഭിനയിക്കുന്നത് . ഭാര്യയുടെ കാമുകനെ കൊന്നതിന്റെ പേരിൽ വിചാരണ നേരിടുന്ന നേവി ഉദ്യോഗസ്ഥന്റെ യഥാർഥ കഥയാണ് ചിത്രത്തിൽ പ്രമേയമാകുന്നത് . ചിത്രം ഒരു സസ്പൻസ് ത്രില്ലറായിരിക്കും . ഇല്യാന ഡിക്രൂസയാണ് ചിത്രത്തിൽ നായികയാകുന്നത് . അർജൻ ബജ്വയും ഒരു പ്രധാന കഥാപാത്രത്തെ അവതരിപ്പിക്കുന്നു . ടിനു സുരേഷ് ദേശായ് ആണ് ചിത്രം സംവിധാനം ചെയ്യുന്നത് . സംവിധായകൻ നീരജ് പാണ്ഡെയാണ് ചിത്രം നിർമ്മിക്കുന്നത് . ഓഗസ്റ്റ് 12ന് ചിത്രം പ്രദർശനത്തിനെത്തും .